མངལ་གནས་ཀྱི་དུས་ཡུན་རྫོགས་ཟིན།དཔུང་པ་དང་ཕྲག་པ་ལས་གཞན་པའི་ལུས་ཀྱི་བ་སྤུ་ཕལ་ཆེ་བ་ཡལ་འགྲོ།དུས་ཡུན་འདིའི་རིང་ཕྲུ་གུ་སྐྱེས་ན་རྒྱུ་ལྡན་གྱི་སྐྱེ་ཡུན་ཡིན་པས་ཕྲུ་གུར་ཉེན་ཁ་ཆུང་ཤོས་ཡོད།བདུན་བཞི་བཅུ་ལས་བརྒལ་ན་མ་དང་ཕྲུ་གུ་གཉིས་ཀར་ཉེན་ཁ་ཡོད་པས་སྨན་ཁང་དུ་སྐྱོད་དགོས་པ་དང།སྦྲུམ་མའི་སྐབས་ཟས་བཅུད་དང་འཕྲོད་བསྟེན་ཡག་པོ་བྱེད་དགོས།ཕྲུ་གུ་བཙས་ནས་ཐོག་མའི་ལོ་གཉིས་ནི་ཆེས་གལ་གནད་ཆེ་བའི་དུས་ཡུན་དང་གཙོ་བོ་ཀླད་པ་དང་དབང་རྩའི་མ་ལག་འཚར་ལོང་བྱེད་པའི་དུས་ཡིན།དེ་ནས་རིམ་བཞིན་ཀླད་པ་འཚར་ལོང་བྱེད་པའི་མྱུར་ཚད་དལ་དུུ་ཕྱིན་ཏེ་མཐར་ལོ་ན་རྩ་ལྔར་སོན་མཚམས་འཚར་ལོང་ཡོངས་སུ་གྲུབ་པ་མ་ཟད་ཕྲ་ཕུང་རྣམས་ཉིན་རེ་བཞིན་ཤི་འགྲོ་བའི་གནས་སྟངས་ཡོང་གི་ཡོད།ཕྲུ་གུའི་ཟས་བཅུད་ཆེད་སྨན་པས་གང་གསུངས་དང་ལེན་དགོས་རྒྱུ་གལ་ཆེ་བ་དང་བྱུང་ན་ཟླ་བ་དྲུག་བར་མ་ཡི་འོ་མ་ཁོ་ན་ལས་ཁ་ཟས་གཞན་སྤྲོད་མི་ཉན་པ་བཅས་སོ།